2022-yilgi FIFA Jahon chempionatining pley-off bosqichi. 2022-yilgi futbol boʻyicha jahon chempionatining pley-off bosqichi musobaqaning guruh bosqichidan keyingi ikkinchi va yakuniy bosqichidir. 3-dekabrdan 18-dekabrgacha boʻlib oʻtuvchi pley-off bosqichi Lusaildagi Lusail Iconic Stadiumda boʻlib oʻtadigan musobaqaning final oʻyini bilan yakunlanadi. Har bir guruhdan ikkita eng yaxshi jamoalar oʻzaro oʻyinda ishtirok etish uchun pley-off bosqichiga yo‘l olishdi. Yarim finalda mag‘lub bo‘lgan ikki jamoa o‘rtasida uchinchi o‘rin uchun pley-off o‘yini bilan birgalikda, pley-off bosqichida yana o‘n oltita o‘yin boʻlib oʻtadi. Format. 2022-yilgi futbol boʻyicha jahon chempionatining pley-off bosqichida guruh bosqichidan yoʻllanma olgan 16 ta jamoa oʻrtasida kurash b’olib oʻtadi. Pley-off bosqichidagi oʻyinlar oxirigacha oʻynaladi. Agar oʻyinning 90 daqiqasi oxirida hisob teng boʻlsa, qoʻshimcha vaqt belgilanadi. Agar 15 daqiqalik ikki taymdan keyin ham hisoblar teng boʻlsa, uchrashuv taqdiri penaltilar seriyasi orqali hal qilinadi. Roʻyxatdagi barcha vaqtlar Arabiston standart vaqti (UTC+3) boʻyicha berilgan. Saralangan jamoalar. Sakkizta guruhdan birinchi va ikkinchi o‘rinni egallagan jamoalar pley-off bosqichiga yo‘llanma oldi. Jadval. Turnir jadvali quyidagicha koʻrsatilgan boʻlib, har bir oʻyinning gʻolibi qalin qilib koʻrsatilgan. Nimchorak final. Gollandiya — AQSH. Gollandiya Qoʻshma Shtatlar bilan besh marta toʻqnash kelgan, birinchi toʻrtta uchrashuvda gʻalaba qozongan. Ular oxirgi marta 2015 yilning iyun oyida uchrashishgan va AQSH 4:3 hisobida gʻalaba qozongan. Argentina — Avstraliya. Argentina Avstraliya bilan yetti marta to‘qnash kelgan, beshta g‘alaba, bir durang va bir marotaba mag‘lub bo‘lgan. Ular 1994-yilgi FIFA Jahon chempionatining konfederatsiyalararo pley-off bosqichida uchrashgan va Argentina 2:1 hisobida gʻalaba qozongan. Jamoalar 2005-yilgi FIFA Konfederatsiyalar kubogida ham toʻqnash kelishgan va Argentina 4:2 hisobidagi gʻalaba qozongan. Ular oxirgi marta 2007-yil sentabrida to‘qnash kelishgan va Argentina 1:0 hisobida g‘alaba qozongan. Fransiyaga — Polsha. Fransiya Polsha bilan 16 marta to‘qnash kelgan, sakkizta g‘alaba, beshta durang va uchta mag‘lubiyat qayd etgan. 1982-yilgi Jahon chempionati uchinchi oʻrin uchun pley-off oʻyinida Polsha 3:2 hisobida gʻalaba qozongan. Angliya — Senegal. Bu jamoalar oʻrtasidagi ilk uchrashuv boʻladi. Yaponiya — Xorvatiya. Yaponiya Xorvatiya bilan uch marta to‘qnash kelgan, bitta g‘alaba, bir durang va bir marta mag‘lub bo‘lgan. Uchta oʻyindan ikkitasi Jahon chempionati guruh bosqichida sodir boʻlgan: Xorvatiya 1998-yilda 1:0 hisobida gʻalaba qozongan va 2006-yilda 0:0 hisobida durang oʻynagan. Ikkinchisi ularning eng soʻnggi uchrashuvi edi. Braziliya — Janubiy Koreya. Braziliya Janubiy Koreya bilan yetti marta to‘qnash kelgan, olti marta g‘alaba qozongan va bir marta mag‘lub bo‘lgan. Ular oxirgi marta 2022-yilning iyun oyida uchrashishgan va unda Braziliya 5:1 hisobida g‘alaba qozongan. Marokash — Ispaniya. Marokash Ispaniya bilan uch marta uchrashgan, bitta durang va ikkita magʻlubiyat qayd etilgan. Ispaniya JCh-1962 qitʼalararo pley-off oʻyinlarida gʻalaba qozongan boʻlsa, soʻnggi uchrashuv JCh-2018 guruh bosqichida 2:2 hisobida durang bilan yakunlangan. «Education City Stadium»da kechgan Marokash va Ispaniya jamoalari o‘rtasida uchrashuvning asosiy vaqtida hisob ochilmadi. Qo‘shimcha bo‘limlarda ham kuchlar teng keldi va g‘olib aniqlanmadi. Hisob 0:0 boʻlib qoldi. Penaltilar seriyasida esa Marokashning omadi keldi. Sarabiya, Soler va Buskets zarba berishda adashdi. Yakuniy zarbani esa Ashraf Hakimi golga aylantirdi. Marokashliklar o‘z tarixida ilk marta jahon chempionatining chorakfinalga yo‘llanma oldi. Portugaliya — Shveysariya. Portugaliya Shveysariya bilan 25 marta to‘qnash kelgan, 9 ta g‘alaba, 5 ta durang va 11 ta mag‘lubiyat. Ular 1938, 1970, 1990, 1994 va 2018 yillarda jahon chempionati saralash bosqichida uchrashishgan. Har ikki jamoa oxirgi marta 2022-yil iyun oyida to‘qnash kelishgan, Shveysariya 2022-23-yilgi UEFA Millatlar Ligasi A bahsida 1:0 hisobida g‘alaba qozongan. Ushbu o‘yinda Portugaliya Shveysariyani magʻlub etdi. Asosiy tarkibda Ronalduning o‘rniga maydonga tushgan 21 yoshli hujumchi Gonsalu Ramush het-trik qayd etdi. Shuningdek, Pepe, Gerreyru va Leau ham bittadan gol urishdi. Shveysariya tomonidan yagona javob to‘pini Akanji kiritdi. Ramush ushbu mundialdagi birinchi het-trik muallifiga aylandi hamda Portugaliyaning JCHlaridagi toʻpurarlari roʻyxatida 4-oʻringa koʻtarilib oldi va unga 85 daqiqa yetarli boʻldi. Bu natijasi bilan u Peledan keyin JCH pley-off bosqichida xet-trik qaydetgan yosh butbolchi boʻldi. Chorak final. Xorvatiya — Braziliya. Niderlandlar — Argentina. Marokash — Portugaliya.